עין שבע

עין שבע, הידוע גם כטבח'ה (בערבית: الطابغة, א-טַבְּעַ'ה), הוא אתר בארץ כינרות שבצפון ישראל, בין הכנרת לכביש 87, שלפי המסורת הנוצרית התרחש בו נס הלחם והדגים. השם "עין שבע" ניתן למקום על שם שבעת המעיינות שנבעו בה בעבר, אך כיום נובעים במקום חמישה מעיינות בלבד. השם היווני של המקום הוא הֶפְּטַאפֵּגוֹן (ἑπτάπηγῶν, "שבעה מעיינות"), וממנו התגלגל השם טבח'ה. אתרים חשובים במקום התרחשות הנס לפי המסורת הנוצרית, הוקמה במאה ה-4 כנסיית הלחם והדגים. הכנסייה הורחבה אך חרבה בידי הפרסים בתחילת המאה השביעית, וכיום עומדת באתר כנסייה מודרנית אשר משחזרת את הכנסייה העתיקה. בשנת 1932 נחשפה במקום בזיליקה ביזנטית ובה רצפת פסיפס מרשימה המתוארכת לזמנה של המאה ה-5 לספירה. כנסייה נוספת בעין שבע היא כנסיית הבכורה של פטרוס או "כנסיית ההבטחה". זוהי כנסייה פרנציסקנית, ולפי המסורת הנוצרית, במקום זה נגלה ישו לשליחים לאחר קומו מן המתים, סעד עימם, והעניק לפטרוס את הבכורה. הכנסייה הראשונה שניצבה במקום הוקמה במאה ה-4 על ידי פלוויה יוליה הלנה, אימו של הקיסר קונסטנטינוס, אך חרבה בימי הביניים. הכנסייה הנוכחית הוקמה מאבני בזלת על ידי נזירים פרנציסקנים איטלקים אשר התיישבו במקום בשנת 1934. בעת ביקורו של האפיפיור פאולוס השישי בישראל בשנת 1964, פקד את הכנסייה והתפלל בה. "עין איוב" הוא מעיין בבקעת טבח'ה, שיש הרואים בו מקום מקודש למוסלמים. על מקור מימי המעיין נבנתה בריכת אבן גדולה, שיש בה קומות וגרם מדרגות לולייני, ופתח ומבואה. המבנה מיוחס לתקופה הרומית, אך נראה שהוא מאוחר יותר, ובעיקרו שופץ במאה ה-18. אכסניית הצליינים - ב-2002, אחרי עבודות שחזור ובניה נפתחה אכסניית הצליינים המורכבת מבניין המרכזי הישן המשוחזר ומבנים חדשים. ב-1961 בנה האדריכל נחום זולוטוב את "בית תמרה" על שמה של תמרה כהן, שגרה בטבחה בשנות ה-50 של המאה ה-20 וניסתה להקים חווה חקלאית באזור. כהן נפטרה מסרטן בגיל 33 קודם שהצליחה להקים את החווה, ואמה היא שהקימה את הבית וגרה בו עד 1982. מאז עמד הבית נטוש בצמוד לכביש 87. ראו גם כרי דשא חורבת מנים לקריאה נוספת מחקר היסטורי על אודות האכסניה פילגרהאוס בטבחה: חיים גורן, תולדות האכסניה הגרמנית-קתולית בטבחה 1889–1925, 1983 (הספר בקטלוג ULI) קישורים חיצוניים גילי סופר, סובב כנרת: ישו זה כאן, באתר ynet, 10 בדצמבר 2004 תמי עוז, קסם על חוף כנרת, באתר שמורות הטבע והגנים ספי בן-יוסף, חמאם איוב: בריאות לחופי הכנרת, באתר ynet, 15 בספטמבר 2005 מיכאל יעקובסון, סיבוב בבית תמרה הנטוש בצפון הכנרת, בבלוג "חלון אחורי", 11 ביולי 2014 מידע על אתר עין שבע, בארכיון המנדטורי באתר רשות העתיקות מידע על אתר עין שבע, בארכיון המנדטורי באתר רשות העתיקות הערות שוליים